Vyšné Ružbachy

eta|maldekstra|250ra|Statuo en naturo en Vyšné Ružbachy
eta|250ra|maldekstra|Lago de Vyšné Ružbachy
eta|250ra|maldekstra|Travertina ŝtonminejo en Vyšné Ružbachy
Vyšné Ružbachy [viŝnE ruĵbaĥi], (hungare Felsőzúgó [felŝOzUgO], germane Oberrauschenbach) estas malgranda vilaĝo kaj municipo en Slovakio. Vyšné, felső kaj ober signifas: supra.

 Situo 
Vyšné Ružbachy situas en valo, laŭ flankovojoj. Stará Ľubovňa troviĝas je 9 km.

 Historio 
La unua mencio okazis pri la vilaĝo en 1329 en latina formo "Nova Rusunbach". Inter 1412-1772 la vilaĝo apartenis al grupo de la 16 hipotekitaj urboj al Pollando. En 1595 banejo konstruiĝis. Inter 1825 diversaj konstruaĵoj konstruiĝis por la banejo. En 1828 oni komputis tie 142 domojn. Ĝis 1899 la oficiala hungara loknomo estis Felső-Rusbach, poste ĝi ricevis plenan hungaran nomon pro la hungariga politiko. En 1910 laŭ la popolnombrado vivis en Felsőzúgó 735 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Szepes (reĝa departemento), al distrikto de Stará Ľubovňa, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 1927 la tuta vilaĝo bruldetruiĝis. En 2001 vivis en Vyšné Ružbachy 1260 homoj, (1240 slovakoj).

 Vidindaĵoj 
 romkatolika baroka preĝejo omaĝe al Kandela Dipatrino el la 18-a jarcento
 8 kapeloj
 vilaĝdomo de 1682
 banejo kun fontoj 20-25 °C havantaj feron, kalkon kaj karbonatan acidon
 kratera lago 20 m larĝa kun varmeta akvo
 2 hoteloj kaj 3 hospitaletoj

Kategorio:Municipoj en distrikto Stará Ľubovňa
Kategorio:Banlokoj en Slovakio